  Майя Бывальцева Фельдшер-акушер пунктъёсты пуктонъя программаез Удмуртиын ӝоггес быдэстозы. Сыӵе ужпум сярысь ивортӥз элькун кивалтэтлэн тӧроез Виктор Савельев. «Фельдшер-акушер пунктъёсъя — соосты пуктон программа элькунын ӝогомытэмын. Куарусёнлы 26-сэ усьтомы. Собере 2017–2018 аръёслы программаез быдэсъяны кутскомы, со улсын эшшо 60 ФАП-ъёс пуктыны чакламын. Шедьтӥськомы тунсыко технологиосты. Вань мукет улосвылъёсысь ӵектосъёс, отын мукет материалъёс кутӥсько, кылсярысь, пу», — вераз кивалтэтлэн тӧроез. Тодэ вайытом, Удмуртиысь тазалыкез утёнъя министр Алексей Чуршин азьвылгес вераз вал, али улосвыл программаен чаклам вань ФАПъёсты 2019-тӥ ар пумозь интые, 2017-тӥ арын пуктыны луонлыкез эскере. Тегъёс: Тазалык ВикторСавельев Удмуртия АлексейЧуршин Тазалыкезутёнъяминистерство  